Afrikaans se toekoms is Virseker - Solidariteit WêreldSolidariteit Wêreld
Tuis › Nuuskantoor › Afrikaans se toekoms is Virseker
"Virseker staan vir jou!"
Die Solidariteit Beweging en Virseker het 'n nuwe vennootskap gesluit wat nóg miljoene rande in die toekoms van Afrikaans gaan belê, skryf Moira-Marie Kloppers.
Virseker gaan nie net miljoene rande in Afrikaanse onderwys belê nie, maar ook Afrikaans as besigheidstaal versterk en groot bedrae in die Afrikaanse gemeenskap belê om Afrikaanse lewensruimtes te vestig.
Die geld gaan veral gebruik word om te help om die nuwe privaat hoëronderwysinstelling, Akademia, uit te bou. Akademia beplan om 'n groot, nuwe kampus te bou en om volgende jaar 'n verdere 30 grade vir akkreditasie in te dien. Die droom is om 'n volledige nuwe Afrikaanse wêreldklas- privaat universiteit te vestig.
Die bou van die Akademia-kampus gaan een van die grootste Afrikaanse projekte nóg word en Virseker-polishouers gaan danksy 'n persentasie van die premies wat elke maand aan die Virseker Trust toegeken word, polis vir polis help bou aan dié reuseprojek.
Die Virseker Trust het reeds R32 miljoen tot Afrikaanse onderwysprojekte bygedra en die nuwe ooreenkoms gaan meebring dat nog meer miljoene in Afrikaanse opleiding belê kan word. Daar word voorsien dat 'n verdere R12 miljoen reeds in die komende jaar in onderwys belê gaan word.
Die nuwe vennootskap versterk die verhouding tussen Virseker en die Solidariteit Beweging. Wat die langer termyn betref, word voorsien dat Virseker 'n eie versekeringsmaatskappy, waarin die Solidariteit Beweging 'n aandeel sal besit, gaan registreer.
"Die ooreenkoms is 'n groot deurbraak. Die Solidariteit Beweging het in die verlede 'n goeie verhouding met Virseker gehad, maar dié verhouding word nou na 'n nuwe vlak gevoer," het dr. Dirk Hermann, bestuurshoof van die Solidariteit Beweging en voorsitter van die Virseker Trust gesê.
Volgens Hermann verseker mense wat Virseker-polisse uitneem nie net hul motors en huisinhoud nie, maar hulle verseker 'n toekoms in Afrikaans. Die Virseker-model slaag ook daarin om Afrikaanse kapitaal vir Afrikaanse projekte, soos die immergewilde verhoogproduksie, Afrikaans is Groot, verskeie Afrikaanse TV-programme, asook die borgskap van die oudste skolerugbytoernooi in die land, die Virseker Beker, te mobiliseer. Virseker help om Afrikaanse leefruimtes te skep waarbinne die taal nie net kan oorleef nie, maar kan floreer.
Volgens die nuutste South African Customer Satisfaction Survey (SAcsi) is Virseker die versekeringsproduk waarmee Suid-Afrikaners die mees tevrede is. Die opname toon dat kliënte tevrede is met Virseker se unieke aanbod. Buiten die groot beleggings wat in Afrikaans gemaak word, kry Virseker-kliënte ook diens in Afrikaans. Jou polisdokumente sal in Afrikaans wees en die agente by die inbelsentrum sal Afrikaans praat. Virseker wys daar is ekonomie in Afrikaans. Vir die volhoubare voortbestaan van Afrikaans moet daar ook besigheid in Afrikaans gedoen word.
"Ons doen 'n beroep op lede van die instellings van die Solidariteit Beweging, soos Solidariteit, AfriForum en die Solidariteit Helpende Hand, asook op almal wat Afrikaans praat om minstens 'n kwotasie vanaf Virseker te kry. Indien die kwotasie vir jou werk en jy 'n polis uitneem, help jy dadelik om te bou aan 'n toekoms in Afrikaans. Virseker-polishouers is dus ook bouers, het Hermann gesê.
Elke Solidariteit-lid kan nou deel word van die Solidariteit-Virseker-bouvennootskap. Saam bou ons aan 'n toekoms (in Afrikaans!) waar ons vry, veilig en voorspoedig kan wees.
Kry vandag nog 'n verpligtingvrye kwotasie. Klik hier.
Virseker is 'n produk van Auto & General Versekeringsmaatskappy Bpk, 'n gemagtigde finasiële-diensverskaffer (FDV-lisensienommer: 16354). Bepalings en voorwaardes geld.